ai4bharat/Pralekha huggingface dataset:
পেট্রোলিয়ামওপ্রাকৃতিকগ্যাসমন্ত্রক
রাষ্ট্রায়ত্ত তেল সংস্থাগুলি পেট্রো পণ্য সংগ্রহে বৈচিত্র্য এনেছে এবং ভৌগোলিক এলাকা নির্বিশেষে বিভিন্ন দেশ থেকে অপরিশোধিত তেল সংগ্রহ করছে
নয়াদিল্লি, ০৬ ডিসেম্বর, ২০২১
পেট্রোলিয়াম ও প্রাকৃতিক গ্যাস প্রতিমন্ত্রী শ্রী রামেশ্বর তেলি রাজ্যসভায় আজ এক প্রশ্নের লিখিত জবাবে জানিয়েছেন, নির্দিষ্ট একটি অঞ্চল থেকে অশোধিত তেল সংগ্রহে নির্ভশীলতাগত ঝুঁকি কমাতে এবং দেশে অপরিশোধিত তেলের যোগান নিশ্চিত করতে রাষ্ট্রায়ত্ত তেল সংস্থাগুলি পেট্রো পণ্য সংগ্রহে বৈচিত্র্য এনে ভৌগোলিক এলাকা নির্বিশেষে অরিশোধিত তেল সংগ্রহ করছে। এই এলাকাগুলির মধ্যে রয়েছে – মধ্যপ্রাচ্য, আফ্রিকা, উত্তর আমেরিকা, দক্ষিণ আমেরিকা প্রভৃতি।
রাষ্ট্রায়ত্ত তেল সংস্থাগুলি ইতিমধ্যেই মার্কিন যুক্তরাষ্ট্র, রাশিয়া, কানাডা, অস্ট্রেলিয়া, ব্রাজিল, গায়ানা, নরওয়ে, মিশর, গ্যাবন, ঘানা, কঙ্গো, ইক্যুইটোরিয়াল গিনি, লিবিয়া এবং নাইজেরিয়া থেকে তেল আমদানি শুরু করেছে।
অশোধিত তেল আমদানি খাতে পরিবহণ মাশুল ভিন্ন ভিন্ন হয়। সরবরাহ-যোগানে স্বচ্ছলতা, মরশুমী পরিস্থিতি, ভৌগোলিক অবস্থান, পণ্যবাহী পাত্রের আকার, বন্দরের অবস্থান প্রভৃতির উপর পরিবহণ মাশুল নির্ভর করে।
CG/BD/SB
(Visitor Counter : 125
কেন্দ্রীয়মন্ত্রিসভা
নবগঠিত মৎস্যচাষ দপ্তরে সচিব ও যুগ্মসচিব পর্যায়ের একটি করে পদ তৈরিতে মন্ত্রিসভার অনুমোদন
নয়াদিল্লি, ১৯ ফেব্রুয়ারি, ২০১৯
প্রধানমন্ত্রী শ্রী নরেন্দ্র মোদীর পৌরহিত্যে অনুষ্ঠিত কেন্দ্রীয় মন্ত্রিসভার বৈঠকে মৎস্যচাষ দপ্তরে সচিব ও যুগ্মসচিব পর্যায়ে একটি করে পদ সৃষ্টির সিদ্ধান্ত গৃহীত হয়েছে। নবগঠিত এই দপ্তরের কাজকর্ম সুষ্ঠু ও সুচারুভাবে পরিচালনার জন্য এই পদ দুটি তৈরির সিদ্ধান্ত হয়। পদ দুটিতে স্থায়ী-ভিত্তিতে সচিব ও যুগ্মসচিব নিয়োগ করা হবে। সচিব পদের বেতনক্রম ২ লক্ষ ২৫ হাজার টাকা এবং যুগ্মসচিব পদে বেতনক্রম হবে ১ লক্ষ ৪৪ হাজার ২০০ টাকা থেকে ২ লক্ষ ১৮ হাজার ২০০ টাকা পর্যন্ত।
মন্ত্রিসভার এই সিদ্ধান্তের ফলে, মৎস্যচাষ ক্ষেত্রের বিকাশে মৎস্য দপ্তর একাধিক প্রকল্প গ্রহণ ও তার ওপর নজরদারি চালাতে পারবে। একই সঙ্গে, বিপুল সংখ্যক মৎস্যচাষীর কল্যাণ হবে ও তাদের স্বার্থ সুরক্ষিত থাকবে।
CG/BD/SB
(Visitor Counter : 84
স্বাস্থ্যওপরিবারকল্যাণমন্ত্রক
ভারতে সুস্থতার মোট সংখ্যা ৩ কোটির সীমা ছাড়িয়েছে
জাতীয় স্তরে মোট টিকাকরণ ৩৭ কোটি ৭৩ লক্ষেরও বেশি
দেশে গত ২৪ ঘণ্টায় নতুন করে আক্রান্তের সংখ্যা ৩৭ হাজার ১৫৪
বর্তমানে দেশে সুস্পষ্টভাবে আক্রান্তের সংখ্যা ৪ লক্ষ ৫০ হাজার ৮৯৯, যা মোট আক্রান্তের ১.৪৭ শতাংশ
দৈনিক-ভিত্তিতে আক্রান্তের হার ২.৫৯ শতাংশ, লাগাতার ২১ দিন ৩ শতাংশের নীচে
নয়াদিল্লি, ১২ জুলাই, ২০২১
কোভিড-১৯ এর বিরুদ্ধ্বে লড়াইয়ে আরও একটি তাৎপর্যপূর্ণ মাইলফলক হিসাবে দেশে মোট সুস্থতার সংখ্যা ৩ কোটি ছাড়িয়েছে। মহামারীর শুরু সময় থেকে মোট আক্রান্ত ব্যক্তিদের মধ্যে এখনও পর্যন্ত সুস্থ হয়েছেন ৩ কোটি ১৪ হাজার ৭১৩ জন। এদিকে দেশে গত ২৪ ঘণ্টায় আরও ৩৯ হাজার ৬৪৯ জন আরোগ্য লাভ করেছেন। এর ফলে, সার্বিকভাবে সুস্থতার হার দাঁড়িয়েছে ৯৭.২২ শতাংশ, যা ক্রমাগত বাড়ছে।
এদিকে দেশে মোট টিকাকরণের সংখ্যা ৩৭ কোটি ৭৩ লক্ষ ছাড়িয়েছে। আজ সকাল ৭টা পর্যন্ত পাওয়া প্রাথমিক তথ্যানুযায়ী, ৩৭ কোটি ৭৩ লক্ষ ৫২ হাজার ৫০১টি টিকার ডোজ দেওয়া হয়েছে। একইভাবে, গত ২৪ ঘণ্টায় ১২ লক্ষ ৩৫ হাজার ২৮৭টি টিকাকরণ হয়েছে। দেশে মোট টিকাকরণের পরিসংখ্যান নিম্নরূপ :
|
|
স্বাস্থ্য কর্মী
|
|
প্রথম ডোজ
দ্বিতীয় ডোজ
|
|
১,০২,৪৯,০২১
৭৪,০৭,৫৮৯
|
|
অগ্রভাগে থাকা করোনা-যোদ্ধা
|
|
প্রথম ডোজ
দ্বিতীয় ডোজ
|
|
১,৭৬,৬৮,৯২২
৯৯,১৩,৪২১
|
|
১৮-৪৪ বছর বয়সী
|
|
প্রথম ডোজ
দ্বিতীয় ডোজ
|
|
১১,২৪,৪৮,৫১১
৩৭,৪৬,৫২৩
|
|
৪৫-৫৯ বছর বয়সী
|
|
প্রথম ডোজ
দ্বিতীয় ডোজ
|
|
৯,৩৫,১৮,৯৯২
২,৩৮,১৩,৭৫৮
|
|
৬০ বছরের বেশি বয়সী
|
|
প্রথম ডোজ
দ্বিতীয় ডোজ
|
|
৭,০১,৩৩,৪০৬
২,৮৪,৫২,৩৫৮
|
|
মোট
|
|
|
|
৩৭,৭৩,৫২,৫০১
দেশে সর্বজনীন কোভিড-১৯ টিকাকরণ অভিযানের নতুন পর্যায়ের সূচনা হয়েছে গত ২১ জুন। কেন্দ্রীয় সরকার সারা দেশে কোভিড-১৯ টিকাকরণের গতি ও পরিধি ত্বরান্বিত করতে অঙ্গীকারবদ্ধ।
দেশে গত ২৪ ঘণ্টায় আক্রান্তের সংখ্যা ৩৭ হাজার ১৫৪। এই সংখ্যা গত ১৫ দিন ৫০ হাজারের নীচে রয়েছে। কেন্দ্রীয় সরকারের পাশাপাশি, রাজ্য/কেন্দ্রশাসিত অঞ্চলগুলির নিরন্তর সহযোগিতামূলক প্রয়াসের ফলেই এই সাফল্য অর্জিত হয়েছে।
দেশে সুস্পষ্টভাবে করোনায় আক্রান্তের সংখ্যা আজ দাঁড়িয়েছে ৪ লক্ষ ৫০ হাজার ৮৯৯, যা মোট আক্রান্তের কেবল ১.৪৬ শতাংশ।
দেশে নমুনা পরীক্ষার সংখ্যা ক্রমাগত ঊর্ধ্বমুখী। এই প্রবণতা অব্যাহত থেকে গত ২৪ ঘণ্টায় ১৪ লক্ষ ৩২ হাজার ৩৪৩টি নমুনা পরীক্ষা হয়েছে। সামগ্রিকভাবে দেশে এখনও পর্যন্ত মোট নমুনা পরীক্ষার সংখ্যা ৪৩ কোটি ২৩ লক্ষ ১৭ হাজার ৮১৩।
দেশে একদিকে যখন নমুনা পরীক্ষার হার লাগাতার বাড়ছে, অন্যদিকে তখন সাপ্তাহিক-ভিত্তিতে আক্রান্তের হার ক্রমশ নিম্নমুখী বলে লক্ষ্য করা যাচ্ছে। সপ্তাহিক-ভিত্তিতে আক্রান্তের হার বর্তমানে ২.৩২ শতাংশ। অন্যদিকে, দৈনিক-ভিত্তিতে আক্রান্তের হার ২.৫৯ শতাংশ। দৈনিক আক্রান্তের হার লাগাতার ২১ দিন ৩ শতাংশের নীচে রয়েছে এবং গত ৩৫ দিন ৫ শতাংশের নীচে অবস্থান করছে।
CG/BD/SB……12_JULY_2021...……..
(Visitor Counter : 134
প্রতিরক্ষামন্ত্রক
সেনাবাহিনী, আধা-সামরিক বাহিনী ও উপকূলরক্ষী বাহিনীর কর্মীদের সাহসিকতা পুরস্কারে রাষ্ট্রপতির সম্মতি
নয়াদিল্লি, ১৪ অগাস্ট, ২০১৯
সশস্ত্র বাহিনীর সর্বাধিনায়ক রাষ্ট্রপতি শ্রী রামনাথ কোবিন্দ সেনাবাহিনী ও আধা-সামরিক বাহিনীর কর্মীদের বিশিষ্ট কাজের জন্য ১৩২টি পুরস্কারের সম্মতি দিয়েছেন। এই পুরস্কার প্রাপকদের মধ্যে দু’জন ‘কীর্তি চক্র’, একজন ‘বীর চক্র’, ১৪ জন ‘শৌর্য চক্র’, আটজন সাহসিকতার জন্য সেনা পদকের বার, ৯০ জন সাহসিকতার জন্য সেনা পদক, সাহসিকতার জন্য নৌ-সেনা পদক পাঁচজন, সাহসিকতার জন্য বায়ুসেনা পদক সাতজন এবং যুদ্ধ সেবা পদক পাচ্ছেন পাঁচজন।
প্রতিরক্ষা মন্ত্রী শ্রী রাজনাথ সিং ‘অপারেশন অনন্তনাগ টাউন’ সহ সেনাবাহিনীর বিভিন্ন অভিযানে দৃষ্টান্তমূলক কাজের জন্য এঁদের নাম সুপারিশ করেছেন। এঁদের মধ্যে ‘অপারেশন অনন্তনাগ টাউন’ অভিযানে অংশগ্রহণকারী একজন শহীদ সেনাও রয়েছেন।
দৃষ্টান্তমূলক কাজের জন্য রাষ্ট্রপতির তটরক্ষক পদক পাচ্ছেন একজন। সাহসিকতার জন্য তটরক্ষক পদক প্রাপক পাঁচজন, উৎকর্ষতার নিরিখে তটরক্ষক পদক পাচ্ছেন দু’জন।
উপকূলরক্ষী বাহিনীর কর্মীদের ১৯৯০ সালের থেকে প্রতি বছর সাধারণতন্ত্র দিবস এবং স্বাধীনতা দিবসে এই পুরস্কারগুলি দেওয়া হয়।
CG/CB/DM
(Visitor Counter : 317
কেন্দ্রীয়মন্ত্রিসভা
কেন্দ্রীয় উপভোক্তা বিষয়ক এবং খাদ্য ও গণবন্টন দপ্তরের মন্ত্রী শ্রী রামবিলাস পাশোয়ানের প্রয়াণে কেন্দ্রীয় মন্ত্রিসভার শোক জ্ঞাপন
প্রয়াত নেতার যথাযথ রাষ্ট্রীয় মর্যাদায় শেষকৃত্য সম্পন্ন হবে
নয়াদিল্লী, ৯ অক্টোবর, ২০২০
কেন্দ্রীয় উপভোক্তা বিষয়ক এবং খাদ্য ও গণবন্টন দপ্তরের মন্ত্রী শ্রী রামবিলাস পাশোয়ানের প্রয়াণে কেন্দ্রীয় মন্ত্রিসভা শোক জ্ঞাপন করেছে।
শ্রী পাশোয়ানের স্মরণে মন্ত্রিসভা ২ মিনিট নীরবতা পালন করে।
শ্রী পাশোয়ানের জন্য কেন্দ্রীয় মন্ত্রীসভা রাষ্ট্রীয় মর্যাদায় শেষকৃত্য সম্পন্ন করার প্রস্তাবে অনুমোদন দিয়েছে।
কেন্দ্রীয় মন্ত্রিসভা আজ একটি প্রস্তাবনা অনুমোদন করেছে :
‘কেন্দ্রীয় উপভোক্তা বিষয়ক এবং খাদ্য ও গণবন্টন দপ্তরের মন্ত্রী শ্রী রামবিলাস পাশোয়ানের প্রয়াণে কেন্দ্রীয় মন্ত্রিসভা শোক ব্যাক্ত করছে।
তাঁর প্রয়াণে দেশ একজন বিশিষ্ট নেতা, প্রতিভাবান সাংসদ ও দক্ষ প্রশাসককে হারালো।
বিহারের খাগারিয়া জেলার শাহারবান্নিতে ১৯৪৬ সালের ৫ই জুলাই শ্রী রামবিলাস পাশোয়ান জন্মগ্রহণ করেন। তিনি খাগারিয়ার কোশি কলেজ এবং পাটনা বিশ্ববিদ্যালয়ে পড়াশোনা করেছে। তিনি এমএ ও এলএলবি পাশ করেছিলেন। উত্তরপ্রদেশের ঝাঁসির বুন্দেলখন্ড বিশ্ববিদ্যালয় তাঁকে সাম্মানিক ডি.লিট ডিগ্রি প্রদান করে।
শ্রী পাশোয়ান বিহারের অত্যন্ত জনপ্রিয় নেতা ছিলেন। তাঁর প্রচুর জনসমর্থন ছিল। ১৯৬৯ সালে সংযুক্ত সোশ্যালিস্ট পার্টির সদস্য হিসেবে তিনি বিহার বিধানসভায় নির্বাচিত হন। ১৯৭৭ সালে ষষ্ঠ লোকসভা নির্বাচনে সর্বাধিক ব্যবধানে হাজিপুর থেকে তিনি সাংসদ নির্বাচিত হয়েছিলেন। ১৯৮০ সালে সপ্তম লোকসভা, ১৯৮৪ সালে অষ্টম লোকসভা এবং ১৯৮৯ সালে নবম লোকসভায় তিনি নির্বাচিত হন। নবম লোকসভায় তিনি শ্রম ও কল্যাণ মন্ত্রকের দায়িত্ব সামলেছেন। ১৯৯৬ থেকে ১৯৯৮ সাল পর্যন্ত তিনি ছিলেন রেলমন্ত্রী। ১৯৯৯এর অক্টোবর থেকে ২০০১এর সেপ্টেম্বর পর্যন্ত যোগাযোগ মন্ত্রী ও এরপর ২০০২এর এপ্রিল পর্যন্ত তিনি কয়লা ও খনি মন্ত্রকের দায়িত্ব সামলেছেন। ২০০৪ সালে লোকসভা নির্বাচনে জয়লাভের পর শ্রী পাশোয়ান সংযুক্ত প্রগতিশীল জোট সরকারে যোগদান করেন এবং সার ও রসায়ন এবং ইস্পাত মন্ত্রকের দায়িত্ব পালন করেছেন।
২০১৪ সালে ষোড়শ লোকসভা নির্বাচনে জয়লাভের পর শ্রী পাশোয়ান উপভোক্তা বিষয়ক, খাদ্য ও গণবন্টন দপ্তরের দায়িত্ব গ্রহণ করেন। ২০১৯ সালে তিনি রাজ্যসভায় নির্বাচিত হন এবং উপভোক্তা বিষয়ক, খাদ্য ও গণবন্টন দপ্তরের দায়িত্ব পালন অব্যাহত রাখেন।
শ্রী পাশোয়ান পিছিয়ে পড়া শ্রেণীর মানুষদের জন্য সোচ্চার ছিলেন এবং সমাজের প্রান্তিক শ্রেণীর মানুষদের বিভিন্ন সমস্যার সমাধানে সচেষ্ট ছিলেন।
কেন্দ্রীয় মন্ত্রিসভা, সরকার ও সমগ্র দেশবাসীর পক্ষ থেকে শোকসন্তপ্ত পরিবারকে আন্তরিক সমবেদনা জানাচ্ছে।’
CG/CB/NS
(
প্রতিরক্ষামন্ত্রক
দ্বিতীয় সেনা কমান্ডার্স সম্মেলন ২০২১
নতুন দিল্লি, ২৪ অক্টোবর, ২০২১
নতুন দিল্লিতে আগামীকাল  থেকে ২৮ অক্টোবর পর্যন্ত দ্বিতীয় সেনা কমান্ডার্স সম্মেলন অনুষ্ঠিত হতে চলেছে। সেনা কমান্ডারদের এই সম্মেলন হলো একটি শীর্ষস্তরীয় দ্বিবার্ষিক অনুষ্ঠান, যা প্রতি বছর এপ্রিল এবং অক্টোবর মাসে অনুষ্ঠিত হয়। সেনাবাহিনীর জন্য যেসমস্ত বিষয় নিয়ে চিন্তাভাবনা করা হয় সেগুলিকেই প্রাতিষ্ঠানিক রূপ দেওয়ার অন্যতম প্ল্যাটফর্ম হলো এই সম্মেলন। ভারতীয় সেনাবাহিনীর জন্য গুরুত্বপূর্ণ নীতিগত সিদ্ধান্ত নেওয়ার ক্ষেত্রেও এই সম্মেলন অন্যতম মাধ্যম হিসেবে ভূমিকা পালন করে থাকে। ভারতীয় সেনাবাহিনীর শীর্ষ নেতৃত্বের সামরিক বিষয়ক বিভাগ এবং প্রতিরক্ষা বিভাগের ঊর্ধ্বতন আধিকারিকদের সঙ্গে মত বিনিময় করার জন্য এই সম্মেলন একটি আনুষ্ঠানিক মঞ্চ হিসেবে কাজ করে।
কোভিড-১৯ মহামারীর জেরে উদ্ভূত পরিস্থিতি মোকাবিলা এবং সীমান্তের বর্তমান পরিস্থিতির প্রেক্ষাপটে ভারতীয় সেনাবাহিনীর জন্য ভবিষ্যতের পথ নির্ধারণে বর্তমান/ উদীয়মান নিরাপত্তা সংক্রান্ত ও প্রশাসনিক বিষয়গুলির ওপর ভারতীয় সেনাবাহিনীর শীর্ষ নেতৃত্ববৃন্দ এই সম্মেলনে আলোচনা করবেন।
এই সম্মেলন চলাকালীন প্রতিরক্ষা মন্ত্রী শ্রী রাজনাথ সিং সেনা কমান্ডারদের সঙ্গে মত বিনিময় করবেন এবং সম্মেলনে ভাষণ দেবেন। চিফ অফ ডিফেন্স স্টাফ এবং ভারতীয় নৌ ও বায়ু সেনার প্রধানেরও এই সম্মেলনে ভাষণ দেওয়ার কর্মসূচি রয়েছে।
CG/SS/SKD/
(Visitor Counter : 106
গ্রামোন্নয়নমন্ত্রক
দীনদয়াল অন্ত্যোদয় যোজনা – জাতীয় গ্রামীণ জীবনজীবিকা মিশন চতুর্থ রাষ্ট্রীয় পোষণ মাস উদযাপন করছে
নয়াদিল্লি, ১৮ সেপ্টেম্বর, ২০২১
কেন্দ্রীয় গ্রামোন্নয়ন মন্ত্রকের দীনদয়াল অন্ত্যোদয় যোজনা - জাতীয় গ্রামীণ জীবনজীবিকা মিশন চতুর্থ রাষ্ট্রীয় পোষণ মাস উদযাপন করছে। এর আওতায় নির্দিষ্ট এলাকায় খাদ্যাভাস, পুষ্টি, স্বাস্থ্য এবং ‘ওয়াশ’ – এর বিষয়ে স্বনির্ভর গোষ্ঠীর সদস্য ও তাঁদের পরিবারবর্গকে পরামর্শ দেওয়া হচ্ছে এবং সেই অনুসারে জীবনশৈলীর পরিবর্তন করতে বলা হচ্ছে।
প্রধানমন্ত্রীর সার্বিক পোষণ অভিযানের সাফল্যের জন্য প্রতি বছর সেপ্টেম্বর মাস রাষ্ট্রীয় পোষণ মাস হিসাবে পালিত হয়। এ বছর রাষ্ট্রীয় পোষণ মাসে প্রতি সপ্তাহে একটি করে বিষয় নির্ধারিত হয়েছে। এগুলি হল – পোষণ বটিকার জন্য বৃক্ষ রোপণ, পুষ্টির জন্য যোগ ও আয়ুষ, যেসব জেলায় অপুষ্টির সমস্যা বেশি, সেখানে অঙ্গনওয়াড়ি প্রকল্পের সুবিধাভোগীদের মধ্যে আঞ্চলিক পুষ্টির থলি বিতরণ ও অপুষ্টিতে ভোগা শিশুদের পুষ্টিকর খাদ্য বিতরণের উদ্যোগ নেওয়া হয়েছে।
নারী ও শিশু কল্যাণ দপ্তরের সঙ্গে যৌথ উদ্যোগে রাজ্য স্তরের গ্রামীণ জীবিকা মিশনগুলিকে পোষণ মাস উদযাপনের পরামর্শ দেওয়া হয়েছে। স্বনির্ভর গোষ্ঠী এবং বিভিন্ন সম্প্রদায়ের মধ্যে আলোচনা, চিরাচরিত খাদ্য উৎসব, পুষ্টিকর খাদ্যের সহজলভ্যতা নিয়ে আলোচনা, পুষ্টির বিষয়ে প্রচারের জন্য আলপনা, পোস্টার সহ বিভিন্ন মাধ্যমের সাহায্য নেওয়া এবং স্বনির্ভর গোষ্ঠীগুলির সদস্যদের বাড়িতে পুষ্টিকর ফলের চাষের জন্য সজনে সহ বিভিন্ন গাছ রোপণ করার মতো উদ্যোগ নেওয়া হয়েছে। অনলাইনে ওয়েবিনার ও হোয়াটস্অ্যাপের মাধ্যমে পুষ্টি সংক্রান্ত বার্তা মানুষের মধ্যে পৌঁছে দেওয়ার উদ্যোগ নেওয়া হয়েছে। পোষণ মাস উদযাপন পরিকল্পনার জন্য গ্রামোন্নয়ন মন্ত্রকের যুগ্মসচিবের পৌরোহিত্যে ৪ঠা সেপ্টেম্বর একটি ভিডিও কনফারেন্সের আয়োজন করা হয়। ঐ সম্মেলনে রাজ্য স্তরের গ্রামীণ জীবনজীবিকা মিশনের সদস্যরা অংশগ্রহণ করেন। প্রধানমন্ত্রী গত মাসে স্বনির্ভর গোষ্ঠীর সদস্যদের সঙ্গে এক আলাপচারিতায় ৭৫তম স্বাধীনতা দিবস উপলক্ষে স্বাস্থ্য ও পুষ্টি সহ বিভিন্ন বিষয়ে ব্যাপক প্রচারের আহ্বান জানিয়েছেন। এর ফলশ্রুতি- স্বরূপ, পোষণ মাসে রাজ্য গ্রামীণ জীবনজীবিকা মিশন পুষ্টি র্যালি, পুষ্টি নিয়ে শপথ গ্রহণ, আলপনা প্রতিযোগিতা, যোগাসন ও পুষ্টিকর ফলের বাগিচা তৈরির পরামর্শ সহ নানা উদ্যোগ নিয়েছে।
CG/CB/SB
(Visitor Counter : 209
সড়কপরিবহণওমহাসড়কমন্ত্রক
তথ্য নথিভুক্ত করণের ক্ষেত্রে দিব্যাঙ্গ ব্যক্তিদের মালিকানা অন্তর্ভুক্তির জন্য কেন্দ্রীয় সড়ক, পরিবহণ ও মহাসড়ক মন্ত্রক সংশোধিত বিজ্ঞপ্তি জারি করেছে
নতুন দিল্লি, ২৩ অক্টোবর, ২০২০
সড়ক, পরিবহণ এবং মহাসড়ক মন্ত্রক গাড়ির নথিভুক্তকরণের ক্ষেত্রে যানবাহনের মালিকানার বিবরণ সংক্রান্ত বিষয় সংগ্রহ করে রাখা সুনিশ্চিত করে তুলতে ১৯৮৯ সালে কেন্দ্রীয় মোটর ভেইকেলস রুলস -এর ২০ নম্বর ফর্ম সংশোধন করার জন্য ২২শে অক্টোবর  সংশোধিত বিজ্ঞপ্তি জারি করেছে।
সম্প্রতি মন্ত্রকের নজরে এসেছে যে মোটর যানের বিষয়ে নিবন্ধীকরণের জন্য প্রয়োজনীয় সিএমভিআর-এর আওতায় বিভিন্ন ফর্মের অধীনে মালিকানার বিবরণ যথাযথভাবে তুলে ধরা হচ্ছে না।
এর পরিপ্রেক্ষিতে মন্ত্রক ১৯৮৯ সালের সিভিএমআর-এর ২০ নম্বর ফর্ম সংশোধন করে যানবাহনের মালিকানার বিশদ বিবরণ সংগ্রহ করে রাখতে উদ্যোগী হয়েছে।
মোটর যানবাহন ক্রয়/মালিকা/পরিচালনার জন্য সরকারের বিভিন্ন প্রকল্পের আওতায় দিব্যাঙ্গ ব্যক্তিদের জিএসটি এবং অন্যান্য ছাড়ের সুবিধা দিয়েছে। সিভিএমআর-এর অধীনে বর্তমান আইন অনুসারে গাড়ির মালিকানাধীন দিব্যাঙ্গ ব্যক্তিদের বিশদ বিবরণ প্রতিফলিত হচ্ছে না। যার ফলে তারা বিভিন্ন সুযোগ সুবিধা থেকে বঞ্চিত হচ্ছেন। এই সংশোধনীর মাধ্যমে এবার থেকে দিব্যাঙ্গ ব্যক্তিদের বিভিন্ন প্রকল্পের আওতায় সুযোগ সুবিধা মিলবে এবং যানবাহনের মালিকানাধীন বিষয়ে বিভিন্ন তথ্য সরকারের কাছে থাকবে। উল্লেখ্য, এই সংশোধনী বিষয়ে সাধারণ মানুষের মতামত এবং মন্তব্য গ্রহণের জন্য গত ১৯শে আগস্ট পর্যন্ত সময় দেওয়া হয়েছিল।
CG/SS/SKD
(Visitor Counter : 130
স্বাস্থ্যওপরিবারকল্যাণমন্ত্রক
ভারতে কোভিড-১৯ টিকাকরণ ১৩৩ কোটি ১৭ লক্ষ ছাড়িয়েছে
জাতীয় স্তরে সুস্থতার হার ৯৮.৩৭ শতাংশ,যা ২০২০ এর মার্চ থেকে সর্বোচ্চ
দেশে গত ২৪ ঘণ্টায় ১৯ লক্ষ টিকার ডোজ দেওয়া হয়েছে
দেশে গত ২৪ ঘণ্টায় নতুন করে ৭ হাজার ৩৫০ জন করোনা আক্রান্ত হয়েছেন
দেশে সুস্পষ্টভাবে করোনা আক্রান্তের সংখ্যা ৯১ হাজার ৪৫৬, যা ৫৬১ দিনে সর্বনিম্ন
সাপ্তাহিক ভিত্তিতে আক্রান্তের হার ০.৬৯ শতাংশ, যা গত ২৯ দিনে ১ শতাংশের নিচে
নতুন দিল্লি, ১৩ ডিসেম্বর, ২০২১
দেশে গত ২৪ ঘণ্টায় কোভিড-১৯ টিকাকরণের সংখ্যা ১৯ লক্ষ ১০ হাজার ৯১৭। আজ সকাল ৭টা পর্যন্ত পাওয়া তথ্য অনুযায়ী মোট টিকাকরণের সংখ্যা ১৩৩ কোটি ১৭ লক্ষ ৮৪ হাজার ৪৬২।
মোট টিকাকরণের পরিসংখ্যান নিম্নরূপ -
|
|
স্বাস্থ্য কর্মী
|
|
প্রথম ডোজ
|
|
১,০৩,৮৫,৬২৮
|
|
দ্বিতীয় ডোজ
|
|
৯৬,০০,৫৯৭
|
|
প্রথম সারির স্বাস্থ্য কর্মী
|
|
প্রথম ডোজ
|
|
১,৮৩,৮৩,০২১
|
|
দ্বিতীয় ডোজ
|
|
১,৬৬,৯৩,২৩৫
|
|
১৮ – ৪৪ বছর বয়সী
|
|
প্রথম ডোজ
|
|
৪৭,৮৫,৩৪,০৬৬
|
|
দ্বিতীয় ডোজ
|
|
২৭,০৪,২১,৫৫৫
|
|
৪৫ – ৫৯ বছর বয়সী
|
|
প্রথম ডোজ
|
|
১৮,৯৬,০৪,২৮৬
|
|
দ্বিতীয় ডোজ
|
|
১৩,৩৫,৬২,৭০৪
|
|
৬০ বছরের ঊর্ধ্বে
|
|
প্রথম ডোজ
|
|
১১,৮৫,৫০,০০১
|
|
দ্বিতীয় ডোজ
|
|
৮,৬০,৪৯,৩৬৯
|
|
মোট
|
|
১,৩৩,১৭,৮৪,৪৬২
দেশে গত ২৪ ঘণ্টায় সুস্থ হয়েছেন ৭ হাজার ৯৭৩ জন। এর ফলে মহামারী শুরুর সময় থেকে মোট আরোগ্য লাভের সংখ্যা ৩ কোটি ৪১ লক্ষ ৩০ হাজার ৭৬৮। জাতীয় স্তরে সুস্থতার হার বর্তমানে ৯৮.৩৭ শতাংশ,যা ২০২০-এর মার্চ থেকে সর্বোচ্চ।
কেন্দ্রীয় সরকারের পাশাপাশি রাজ্য/ কেন্দ্রশাসিত অঞ্চলগুলির সমন্বয়মূলক প্রয়াসের ফলে গত ৪৬ দিনে দৈনিক আক্রান্তের সংখ্যা ১৫ হাজারের নিচে রয়েছে। গত ২৪ ঘণ্টায় নতুন করে আক্রান্ত হয়েছেন ৭ হাজার ৩৫০ জন।
দেশে সুস্পষ্টভাবে করোনায় আক্রান্তের সংখ্যা ৯১ হাজার ৪৫৬, যা গত ৫৬১ দিনে সর্বনিম্ন এবং মোট আক্রান্তের ০.২৬ শতাংশ।
দেশে একদিকে যেমন নমুনা পরীক্ষার পরিকাঠামো বেড়েছে, তেমনই গত ২৪ ঘণ্টায় ৮ লক্ষ ৫৫ হাজার ৬৯২টি নমুনা পরীক্ষা করা হয়েছে। এর ফলে সামগ্রিকভাবে মোট নমুনা পরীক্ষার সংখ্যা ৬৫ কোটি ৬৬ লক্ষ ৭২ হাজার ৪৫১টি।
দেশে একদিকে যেমন নমুনা পরীক্ষার হার লাগাতার বেড়েছে, অন্যদিকে তেমন সাপ্তাহিক ভিত্তিতে আক্রান্তের হার দাঁড়িয়েছে ০.৬৯ শতাংশ, যা গত ২৯ দিনে ১ শতাংশের নিচে। একইভাবে দৈনিক আক্রান্তের হার দাঁড়িয়েছে ০.৮৬ শতাংশ। দৈনিক ভিত্তিতে আক্রান্তের হার গত ৭০ দিনে ২ শতাংশ এবং গত ১০৫ দিনে ৩ শতাংশের নিচে।
CG/SS
(Visitor Counter : 89
স্বাস্থ্যওপরিবারকল্যাণমন্ত্রক
রাজ্য ও কেন্দ্রশাসিত অঞ্চলগুলিতে কোভিড-১৯ টিকার উপস্থিতির বিষয়ে সর্বশেষ তথ্য
নতুন দিল্লি, ২৫ আগস্ট, ২০২১
কেন্দ্রীয় সরকার দেশব্যাপী কোভিড-১৯ টিকাকরণের গতি ও পরিধি বিস্তারে প্রতিশ্রুতিবদ্ধ। চলতি বছরের ২১ জুন থেকে কোভিড-১৯ টিকাকরণের সর্বজনীন প্রক্রিয়ার নতুন পর্যায় শুরু হয়েছে। দেশব্যাপী টিকাকরণ অভিযানের অঙ্গ হিসেবে কেন্দ্রীয় সরকার রাজ্য ও কেন্দ্রশাসিত অঞ্চলগুলিকে বিনামূল্যে কোভিড টিকা সরবরাহ করে চলেছে। আজ পর্যন্ত রাজ্য ও কেন্দ্রশাসিত অঞ্চলগুলিকে ৫৮ কোটি ৭ লক্ষ ৬৪ হাজার ২১০টি ডোজ সরবরাহ করা হয়েছে। এর মধ্যে এখনও পর্যন্ত রাজ্য ও কেন্দ্রশাসিত অঞ্চলগুলির হাতে ৩ কোটি ৬২ লক্ষ ২৪ হাজার ৬০১টি ডোজ মজুত রয়েছে।
CG/SS/SKD/
(
স্বাস্থ্যওপরিবারকল্যাণমন্ত্রক
কোভিড-১৯ সম্পর্কিত সর্বশেষ তথ্য
নতুন দিল্লি, ২৯ নভেম্বর, ২০২১
দেশব্যাপী টিকাকরণ অভিযানের আওতায় এখনও পর্যন্ত ১২২ কোটি ৪১ লক্ষ টিকার ডোজ দেওয়া হয়েছে
দেশে গত ২৪ ঘণ্টায় নতুন করে আক্রান্তের সংখ্যা ৮ হাজার ৩০৯
জাতীয় স্তরে সুস্থতার হার বর্তমানে ৯৮.৩৪ শতাংশ, যা ২০২০’র মার্চ থেকে সর্বাধিক
দেশে গত ২৪ ঘণ্টায় করোনামুক্ত হয়েছেন ৯ হাজার ৯০৫ জন; এর ফলে, মোট সুস্থতার সংখ্যা দাঁড়িয়েছে ৩ কোটি ৪০ লক্ষ ৮ হাজার ১৮৩ জন
দেশে মোট আক্রান্তের মধ্যে সুস্পষ্টভাবে করোনায় আক্রান্তের হার ১ শতাংশের নীচে নেমে বর্তমানে ০.৩০ শতাংশ, যা ২০২০’র মার্চ থেকে এ যাবৎ সর্বনিম্ন
দেশে সুস্পষ্টভাবে করোনায় আক্রান্তের সংখ্যা ১ লক্ষ ৩ হাজার ৮৫৯ জন, যা ৫৪৪ দিনে সর্বনিম্ন
সাপ্তাহিক-ভিত্তিতে আক্রান্তের হার ০.৮৫ শতাংশ, যা ১৫ দিন ১ শতাংশের নীচে রয়েছে
দৈনিক-ভিত্তিতে আক্রান্তের হার ১.০৯ শতাংশ, যা গত ৫৬ দিনে ২ শতাংশের নীচে রয়েছে
দেশে এখনও পর্যন্ত নমুনা পরীক্ষার সংখ্যা ৬৪ কোটি ২ লক্ষ
CG/SS/SKD/
(Visitor Counter : 126
প্রধানমন্ত্রীরদপ্তর
নুখাই উপলক্ষে প্রত্যেককে শুভেচ্ছা প্রধানমন্ত্রীর
নতুন দিল্লি, ১১ সেপ্টেম্বর, ২০২১
প্রধানমন্ত্রী শ্রী নরেন্দ্র মোদী পবিত্র নুখাই উপলক্ষে দেশবাসীকে শুভেচ্ছা জানিয়েছেন।
এক ট্যুইটে প্রধানমন্ত্রী বলেছেন :
"নুখাই জুহার!
পবিত্র নুখাই উপলক্ষে প্রত্যেককে শুভেচ্ছা। আমরা কঠোর পরিশ্রমী কৃষকদের অসাধারণ প্রয়াস ও দেশ গঠনে তাদের ভূমিকার প্রশংসা করি।
আমি প্রত্যেকের সুস্বাস্থ্য ও কল্যাণময় জীবন প্রার্থনা করি।"
CG/BD/AS/
(
বিজ্ঞানওপ্রযুক্তিমন্ত্রক
ইন্সটিটিউট অফ ন্যানো সায়েন্স অ্যান্ড টেকনোলজি-র পক্ষ থেকে কৃত্রিম উপায়ে ইনঅর্গানিক-অর্গানিক হাইব্রিড যৌগ উদ্ভাবন, যা স্তন, ফুসফুস এবং লিভার ক্যান্সারের কোষগুলি দমনে সক্ষম
নয়াদিল্লি, ২৯ জুন, ২০২০
কেন্দ্রীয় বিজ্ঞান ও প্রযুক্তি দপ্তরের স্বশাসিত সংস্থা মোহালির ইন্সটিটিউট অফ ন্যানো সায়েন্স অ্যান্ড টেকনোলজির বিজ্ঞানীরা এমন এক ধরনের কৃত্রিম ইনর্গানিক-অর্গানিক হাইব্রিড যৌগ উদ্ভাবন করেছেন, যা স্তন, ফুসফুস এবং লিভার ক্যান্সারের কোষগুলি দমনে সহায়ক হতে পারে। বিজ্ঞানীদের এই পদ্ধতির উদ্ভাবন মেটালোড্রাগের ক্ষেত্রে এক নতুন সম্ভাবনার সুযোগ এনে দিয়েছে।
এক ধরনের ফসফোমলিবিক অ্যাসিডের অজৈব লবণ সম্পৃক্ত উপাদান ফস্ফোমলিবেট ক্লাস্টারের ওপর ভিত্তি করে কঠিন যৌগটি উদ্ভাবন করা হয়েছে, যা পলিঅক্সিমেটালেটস উপাদানের অঙ্গ। আগে পলিঅক্সিমেটালেটস অ্যান্টিটিউমার দমনের ক্ষেত্রে সম্ভাব্য কৃত্রিম পদ্ধতি হিসাবে চিহ্নিত হয়েছিল। মোহালির এই প্রতিষ্ঠানটির ডঃ মণিকা সিং এবং ডঃ দীপিকা শর্মার নেতৃত্বে এক দল বিজ্ঞানী ক্যান্সার সেল দমনকারী যৌগটির কৃত্রিম পদ্ধতি প্রণয়ন করেছে। গবেষণা-ভিত্তিক এই তথ্য ডালটন ট্রানজেকশন জার্নালে প্রকাশিত হয়েছে।
কঠিন যৌগের মাধ্যমে কিভাবে ক্যান্সার আক্রান্ত কোষগুলি দমন করা হয়, তার কৃত্রিম পদ্ধতি বৈজ্ঞানিক উপায়ে দমন করার জন্য মোহালির ঐ প্রতিষ্ঠানটির বৈজ্ঞানিক দলটি হাইড্রোথার্মাল পদ্ধতি ব্যবহার করেছে। এই পদ্ধতিকে কাজে লাগিয়ে বিভিন্ন ধরনের ক্যান্সার আক্রান্ত কোষগুলির ওপর সাইটোটক্সিক প্রভাব প্রত্যক্ষ করা হয়েছে। একই সঙ্গে, কৃত্রিম যৌগকে কাজে লাগিয়ে ক্যান্সার সেল দমনের এই পদ্ধতিটিকে বর্তমানে ক্যান্সার কোষ দমনের জন্য যে সিমেটোথেরাপিউটিক পদ্ধতি কাজে লাগানো হয়, তার সঙ্গেও তুলনা করা হয়েছে।
স্তন ক্যান্সার, ফুসফুসের ক্যান্সার এবং লিভার ক্যান্সারের কোষগুলির দমন পদ্ধতিতে অ্যালেক্সা ফ্লুর ৪৮৮ অ্যানেক্সিন ডেড সেল অপোটোসিস কিট কাজে লাগানো হয়েছে।
বিগত কয়েক দশকে পলিঅক্সি মেটালেটস ক্যান্সার দমনের ক্ষেত্রে এক সম্ভাবনাময় পদ্ধতি হিসাবে চিহ্নিত হয়েছে। মোহালির ঐ প্রতিষ্ঠানটির বৈজ্ঞানিকদের উদ্ভাবিত কৃত্রিম যৌগ-ভিত্তিক ক্যান্সার সেল দমন পদ্ধতিটি টিউমার দূরীকরণের ক্ষেত্রে প্রযোজ্য পদ্ধতি হিসাবে নতুন দিশা দেখাতে পারে।
(CG/BD/SB
স্বাস্থ্যওপরিবারকল্যাণমন্ত্রক
কোভিড-১৯ সম্পর্কিত সর্বশেষ তথ্য
নতুন দিল্লি, ২৭ আগষ্ট, ২০২১
দেশজুড়ে করোনা প্রতিষেধক টিকাকরণ কর্মসূচিতে এ পর্যন্ত ৬১.২২ কোটি টিকা দেওয়া হয়েছে
বর্তমানে সুস্থতার হার ৯৭.৬০ শতাংশ
গত ২৪ ঘন্টায় ৪৪,৬৫৮ জন নতুন করে আক্রান্ত হয়েছেন
ভারতের সক্রিয় ভাবে করোনা আক্রান্তের সংখ্যা ৩,৪৪,৮৯৯
মোট আক্রান্তের চেয়ে সক্রিয়ভাবে আক্রান্তের হার ১.০৬ শতাংশ
গত ২৪ ঘন্টায় ৩২ হাজার ৯৮৮ জন সুস্থ হয়ে উঠেছেন, সুস্থতার সংখ্যা মোট বেড়ে হয়েছে ৩ কোটি ১৮ লক্ষ ২১ হাজার ৪২৮
সাপ্তাহিক ভিত্তিতে বর্তমানে আক্রান্তের হার ২.১০ শতাংশ যা গত ৬৩ দিন ধরে ৩ শতাংশের নিচে
দৈনিক আক্রান্তের হার ২.৪৫ শতাংশ যা বিগত ৩২ দিন ধরে ৩ শতাংশের নিচে অব্যাহত রয়েছে
এ পর্যন্ত ৫১.৪৯ কোটি নমুনা পরীক্ষা করা হয়েছে
CG/ SB
(Visitor Counter : 131
যুবওক্রীড়াবিষয়কমন্ত্রক
টোকিও অলিম্পিক্সে পুরুষদের ৫৭ কেজি ফ্রিস্টাইল বিভাগে রুপো জিতে কুস্তিগীর রবি কুমার দহিয়া ভারতকে গর্বিত করেছেন
নয়াদিল্লী, ৫ আগস্ট, ২০২১
কুস্তিগীর রবি কুমার দহিয়া আজ টোকিও অলিম্পিক্সে রৌপ্য পদক জিতেছেন। রাশিয়ার দু-বারের বিশ্ব চ্যাম্পিয়ান জাউর উগুএভ ৫৭ কেজি পুরুষদের ফ্রিস্টাইল বিভাগে ৭-৪ এ ২৩ বছর বয়সী রবিকে পরাজিত করেছেন। অলিম্পিক্সে সুশীল কুমারের পর পুরুষদের কুস্তিতে রবি ভারতকে রুপো এনে দিলেন। মীরাবাই চানু, পি ভি সিন্ধু, লাভলিনা বড়গোহাই এবং পুরুষদের হকি দলের পদক জয়ের পর এটি ভারতের পঞ্চম পদক প্রাপ্তি। রাষ্ট্রপতি শ্রী রামনাথ কোবিন্দ, প্রধানমন্ত্রী শ্রী নরেন্দ্র মোদী, ক্রীড়ামন্ত্রী শ্রী অনুরাগ ঠাকুর সহ দেশের সর্বস্তরের মানুষ কুস্তিগীর রবি কুমার দহিয়াকে অভিনন্দন জানিয়েছেন।
রাষ্ট্রপতি শ্রী রামনাথ কোবিন্দ এক ট্যুইট বার্তায় বলেছেন, ‘টোকিও অলিম্পিক্সে কুস্তিতে রুপো জয় করায় ভারত রবি দহিয়ার জন্য গর্বিত। অত্যন্ত প্রতিকূল অবস্থা থেকে আপনি ফিরে এসে এই পদক জিতেছেন। একজন সত্যিকারের চ্যাম্পিয়ন হিসেবে আপনি আপনার ভিতরের শক্তি প্রদর্শন করেছেন। এই অনবদ্য জয় এবং ভারতের গৌরবকে ফিরিয়ে নিয়ে আসার জন্য আপনাকে অভিনন্দন।’
প্রধানমন্ত্রী তাঁর অভিনন্দন বার্তায় বলেছেন, “ রবি কুমার দহিয়া একজন অসাধারণ কুস্তিগির! তাঁর লড়াই করার মানসিকতা এবং উৎসাহ অনবদ্য। #Tokyo2020 রৌপ্য পদক জয়ের জন্য তাঁকে অভিনন্দন জানাই। ভারত তাঁর সাফল্যে গর্বিত।“
ক্রীড়ামন্ত্রী শ্রী অনুরাগ ঠাকুর রবি কুমারকে অভিনন্দন জানিয়ে বলেছেন, ‘ভারতের জয় হল ! আপনি করে দেখালেন রবি! অভিনন্দন! আপনার অনবদ্য পারফরমেন্স প্রতিটি ভারতবাসীর কাছে গর্বের বিষয় ! এটি এক অনন্য যাত্রা! ভারতের ক্রীড়া জগতের কাছে এটি একটি দারুন দিন!’
হরিয়ানার সোনিপত জেলার নাহরি জেলার রবি কৃষক পরিবারের সন্তান। তাঁর বাবা ক্ষেতে কাজ করতেন। ১০ বছর বয়সে রবি কুস্তির প্রশিক্ষণ নিতে শুরু করেন। ২০১৭ সালে সিনিয়ার ন্যাশনাল গেমে তাঁর হাঁটুতে চোট লাগে। এ কারণে তিনি কোনো স্পনসর পাননি। তাঁর শুভান্যুধায়ীরা তাঁকে সুস্থ হতে সাহায্য করেন।
১৯৯৭ সালের ১২ ডিসেম্বর রবি কুমার দহিয়া জন্মগ্রহণ করেন। তিনি সোনিপতের ছাত্রাসাল স্টেডিয়ামে সাই এনআরসি-তে প্রশিক্ষণ নেন। তাঁর ব্যক্তিগত কোচ ছিলেন কামাল মালিকোভ। জাতীয় কোচ জগমন্দর সিং-এর কাছ থেকেও তিনি প্রশিক্ষণ পান। শ্রী দহিয়া বিশ্ব চ্যাম্পিয়ানশিপে ব্রোঞ্জ, এশিয়ান চ্যাম্পিয়ানশিপে দুটি সোনা, অনুর্দ্ধ ১৯ বিশ্ব চ্যাম্পিয়ানশিপ এবং বিশ্ব জুনিয়ার চ্যাম্পিয়ানশিপে রুপো ও এশিয়ান জুনিয়ার চ্যাম্পিয়ানশিপে সোনা পেয়েছেন।
বিভিন্ন জাতীয় ক্যাম্পে প্রশিক্ষণের পাশাপাশি এশিয়ান চ্যাম্পিয়ানশিপ, সিনিয়ার ওয়ার্ল্ড চ্যাম্পিয়ানশিপ সহ বিভিন্ন প্রতিযোগিতায় যোগদানের জন্য রবিকে সরকার থেকে সাহায্য করা হয়েছে। অলিম্পিক্সে প্রস্তুতির উদ্দেশ্যে তাঁকে সরকারি উদ্যোগে রাশিয়ায় পাঠানো হয়। টপসে ১৫ লক্ষ ১৭ হাজার ১৮৮ টাকা এবং এসিটিসি-তে ৪৭ লক্ষ ৪৭ হাজার ২৪৯ টাকা সরকারের তরফ থেকে সাহায্য করার ফলে তিনি এই প্রশিক্ষনগুলি নিতে পেরেছেন। শৈশবে তিনি হংসরাজ এবং পরবর্তীতে ললিত ও মহাবলী সতপালের কাছে প্রশিক্ষণ নিয়েছেন।
CG/CB/NS
(Visitor Counter : 151
প্রতিরক্ষামন্ত্রক
প্রতিরক্ষা মন্ত্রক দক্ষতা ও কাজের মান নিরীক্ষার জন্য অ্যাপেক্স কমিটি গঠন করেছে
নয়াদিল্লি, ১৫ জুলাই, ২০২২
প্রতিরক্ষা মন্ত্রক দক্ষতা ও কাজের মান নিরীক্ষার জন্য একটি অ্যাপেক্স কমিটি গঠন করেছে। প্রতিরক্ষা সচিব চেয়ারম্যান হিসেবে বিভিন্ন কাজের নিরীক্ষা করবেন। এই ধরনের নিরীক্ষার ফলে মন্ত্রকের শীর্ষস্থানীয় কর্তৃপক্ষ তাদের নির্দিষ্ট অভাব-অভিযোগ সম্পর্কে মূল্যবান তথ্য পাবে ও তা দূর করার বিষয়ে পরিকল্পনা গ্রহণ করতে পারবে। বর্তমানের আদান-প্রদান-ভিত্তিক নিরীক্ষা থেকে কাজের ফলাফল-ভিত্তিক নিরীক্ষায় এ এক বিশেষ পদক্ষেপ যা সামগ্রিকভাবে দক্ষতা বাড়াবে।
এই কমিটিতে সদস্য হিসেবে রয়েছেন সেনাবাহিনীর তিন উপ-প্রধান, প্রতিরক্ষা অর্থ বিষয়ক সচিব, চিফ অফ ইন্টিগ্রেটেড স্টাফ কমিটি, কন্ট্রোলার জেনারেল অফ ডিফেন্স অ্যাকাউন্টস, অধিগ্রহণ দপ্তরের মহানির্দেশক এবং প্রতিরক্ষা ও প্রতিরক্ষা গবেষণা উন্নয়ন সংস্থার পদস্থ আধিকারিকরা।
যে বিষয়গুলিতে মূলত ফলাফল ও দক্ষতা নিরীক্ষা করে দেখা হবে তার মধ্যে রয়েছে – বিভিন্ন সম্পত্তির রক্ষণাবেক্ষণ, পরিষেবা, সম্পদ সংগ্রহ ইত্যাদি। শীর্ষস্থানীয় এই কমিটি এছাড়াও নিরীক্ষার জন্য গুরুত্বপূর্ণ অন্য কোনও বিষয়ের পরামর্শ দিতে পারে।
প্রতিরক্ষা সচিবের পৌরহিত্যে এই কমিটি সিজিডিএ-এর দ্বারা নিরীক্ষার ফলাফলের ওপর ভিত্তি করে পদক্ষেপ নেবে। সার্বিক অবস্থা এবং ঝুঁকি ব্যবস্থাপনার দিকে লক্ষ্য রেখে সামগ্রিক মানোন্নয়নে প্রতিরক্ষা মন্ত্রীকে প্রয়োজনীয় পদক্ষেপ গ্রহণের জন্যও সুপারিশ করতে পারে এই কমিটি।
(PG/PM/DM
বৈদ্যুতিন ও তথ্যপ্রযুক্তি মন্ত্রক
এফওএসএসফরগভ উদ্ভাবনী প্রতিযোগিতায় অংশগ্রহণের শেষ তারিখ বাড়িয়ে চলতি বছরের ১৫ সেপ্টেম্বর পর্যন্ত করা হয়েছে
নয়াদিল্লী, ৮ সেপ্টেম্বর, ২০২১
বৈদ্যুতিন ও তথ্যপ্রযুক্তি মন্ত্রকের উদ্যোগে ‘সরকারি কাজে ফ্রি অ্যান্ড ওপেন সোর্স সফ্টওয়্যার ’ শীর্ষক একটি ভার্চুয়াল গোল টেবিল বৈঠক আয়োজন করা হয়েছে। সরকারি কাজ পরিচালনায় এফওএসএস-এর ব্যবহার সম্পর্কে সচেতনতা বৃদ্ধিতে এই উদ্যোগ নেওয়া হয়েছে। MyGov এর ৭ বছর পূর্তি উপলক্ষ্যে বৈদ্যুতিন ও তথ্যপ্রযুক্তি মন্ত্রক সরকারি ক্ষেত্রে ফ্রি অ্যান্ড ওপেন সোর্স সফ্টওয়্যার গ্রহণের বিষয় ত্বরান্তিত করতে এবং ভারতীয় এফওএসএস ইকো ব্যবস্থানা গড়ে তুলতে গত ২৬ জুলাই #FOSS4Gov উদ্ভাবনী প্রতিযোগিতার সূচনা করেছে। বিভিন্ন উদ্ভাবক, স্টার্টআপ সংস্থা, পেশাদার ব্যক্তি, শিক্ষাবিদ এই এফওএসএস ভিত্তিক উদ্ভাবনী ক্ষেত্রে অংশ নিতে পারবেন। এমনকি তাঁদের উদ্ভাবনী কর্মকান্ডও তুলে ধরতে পারবেন। স্বাস্থ্য, শিক্ষা, কৃষি, শহর পরিচালনা ব্যবস্থানা ইত্যাদি ক্ষেত্রে তাঁদের উদ্ভাবনী কর্মকান্ডগুলি আবেদনের সঙ্গে জমা করতে হবে।এখন এই প্রতিযোগিতায় অংশগ্রহণের জন্য সময়সীমা বাড়িয়ে ১৫ সেপ্টেম্বর পর্যন্ত করা হয়েছে।
CG/ SS/NS
(Visitor Counter : 133